Ricus, Snotkop stoom voort in die nuwe jaar op die Top-20Snotkop en Ricus Nel verlede jaar op die Afrikaans is Groot-verhoog in Pretoria. (Foto: Henry Engelbrecht) Dit blyk dat Afrikaanse musiekliefhebbers almal inderdaad laaik van ŉ boerepompie … “Boerepompie”, 2019 se gewildste Afrikaanse liedjie deur Ricus Nel en Snotkop, is in die nuwe dekade steeds bo aan die Maroela Media Afrikaanse Top-20. Die musiekvideo het bykans 5,4 miljoen trefslae op YouTube. Select Musiek het ook bevestig dat dié enkelsnit platinumstatus bereik het. Dit beteken die snit het meer as 20 000 betaalde aflaaie en is meer as 2 miljoen keer gestroom was.* In vandeesweek se Maroela Media Afrikaanse Top-20 is daar agt snitte wat styg en 12 wat daal. Snotkop en Ricus Nel verlede jaar op die Afrikaans is Groot-verhoog in Pretoria. (Foto: Henry Engelbrecht) *Risa (Recording Industry of South Africa) se sertifikasie van uitnemende album- en enkelsnit-verkope bepaal dat ’n enkelsnit wat op digitale platforms vrygestel word platinum status bereik wanneer hulle meer as 20 000 enkelsnitte aanlyn (soos iTunes) verkoop het of, om platinum status te bepaal via die stroom van ’n enkelsnit, moet die totale stroomtotaal deur 120 gedeel word. Dus is 120 strome gelyk aan een aflaai.